CELEX: C2004/300/43
Language: fi
Date: 2004-12-04 00:00:00
Title: Yhteisöjen tuomioistuimen tuomio, (kolmas jaosto) 14 päivänä lokakuuta 2004, asiassa C-275/03, Euroopan yhteisöjen komissio vastaan Portugalin tasavalta (Jäsenyysvelvoitteiden noudattamatta jättäminen — Direktiivi 89/665/ETY — Julkisia tavaranhankintoja ja rakennusurakoita koskeviin sopimuksiin liittyvät muutoksenhakumenettelyt — Epätäydellinen täytäntöönpano)

4.12.2004   
            
            
               FI
            
            
               Euroopan unionin virallinen lehti
            
            
               C 300/21
            
         
      YHTEISÖJEN TUOMIOISTUIMEN TUOMIO,
   (kolmas jaosto)
   14 päivänä lokakuuta 2004,
   asiassa C-275/03, Euroopan yhteisöjen komissio vastaan Portugalin tasavalta (1)
   
   (Jäsenyysvelvoitteiden noudattamatta jättäminen - Direktiivi 89/665/ETY - Julkisia tavaranhankintoja ja rakennusurakoita koskeviin sopimuksiin liittyvät muutoksenhakumenettelyt - Epätäydellinen täytäntöönpano)
   (2004/C 300/43)
   Oikeudenkäyntikieli: portugali
   Asiassa C-275/03, jossa kyseessä on EY 226 artiklan mukainen jäsenyysvelvoitteiden noudattamatta jättämistä koskeva kanne, joka on nostettu 25.6.2003, Euroopan yhteisöjen komissio (asiamiehinään A. Caeiros ja K. Wiedner), vastaan Portugalin tasavalta (asiamiehinään L. Fernandes ja C. Gagliardi Graça), yhteisöjen tuomioistuin (kolmas jaosto), toimien kokoonpanossa: jaoston puheenjohtaja A. Rosas, sekä tuomarit A. Borg Barthet, J.-P. Puissochet (esittelevä tuomari), S. von Bahr ja U. Lõhmus, julkisasiamies: C. Stix-Hackl, kirjaaja: R. Grass, on antanut 14.10.2004 tuomion, jonka tuomiolauselma on seuraava:
   
               1)
            
            
               Portugalin tasavalta ei ole noudattanut julkisia tavaranhankintoja ja rakennusurakoita koskeviin sopimuksiin liittyvien muutoksenhakumenettelyjen soveltamista koskevien lakien, asetusten ja hallinnollisten määräysten yhteensovittamisesta 21 päivänä joulukuuta 1989 annetun neuvoston direktiivin 89/665/ETY 1 artiklan 1 kohdan ja 2 artiklan 1 kohdan c alakohdan mukaisia velvoitteitaan, koska se ei ole kumonnut 21.11.1967 annettua lakiasetusta nro 48 051, jonka nojalla vahingonkorvauksen myöntäminen henkilöille, jotka ovat kärsineet vahinkoa julkisia hankintoja koskevan yhteisön oikeuden tai sen täytäntöönpanemiseksi annettujen kansallisten sääntöjen rikkomisen vuoksi, edellyttää virhettä tai vilppiä.
            
         
               2)
            
            
               Portugalin tasavalta velvoitetaan korvaamaan oikeudenkäyntikulut.
            
         
      (1)  EUVL C 213, 6.9.2003.